**Správa o činnosti za rok 2019**

Občianske združenie „Ľudia pre Bôrik“ (ďalej len OZ) je samostatným právnym subjektom, je dobrovoľnou, otvorenou, neštátnou a nepolitickou organizáciou združujúcou fyzické a právnické osoby, ktoré majú záujem pomáhať v aktivitách zameraných na zmenu kvality života klientov v zariadení Centra sociálnych služieb – Bôrik so sídlom v Nitrianskom Pravne (ďalej len CSS - Bôrik).

V predchádzajúcom roku 2019 bolo naše OZ zaradené do štatistického zisťovania Ročný výkaz nezárobkových organizácií za rok 2018. Všetky potrebné štatistické ukazovatele boli elektronicky predložené v termíne do 31.3.2019.

V roku 2019 sa OZ úspešne zapojilo projektom „**Znižovanie environmentálnej záťaže separovaním odpadu**“ do grantového projektu Zelené oči – programu na podporu aktivít a činností zameraných na ochranu a zlepšenie stavu životného prostredia na území Trenčianskeho kraja. Udelený grant bol vo výške **1958,66 €.** **Cieľom projektu bolo zníženie environmentálnej záťaže a tým prispieť k zlepšeniu životného prostredia. Prostriedky z udeleného grantu sme využili na nákup špeciálnych kontajnerov na vybrané komodity a kompostéry, ktoré sme umiestnili v areáli CSS – Bôrik. V mesiaci máj sa v spolupráci so žiakmi ZŠ v Nitrianskom Pravne zorganizoval worshop na tému Znižovanie environmentálnej záťaže separovaním odpadu, na ktorom sa verejnosť aj klienti a zamestnanci CSS – Bôrik dozvedeli zaujímavé informácie o separovaní odpadu, význame separácie a jej vplyv na životné prostredie.**



 Ďalšími finančnými prostriedkami prispelo OZ na nákup pomôcok do telocvične v sume **97,98 €**. Sumou **200,00 €** uhradilo divadelné predstavenie „Ako namaľovať dúhu“ s príchodom Mikuláša pre deti a vnúčatá zamestnancov CSS - Bôrik. Sumou  **177,06 €** OZ prispelo na nákup vypilovačky a rôznych potrieb do pracovných dielní pre klientov CSS - Bôrik. Nemalou sumou **516,47 €** sme prispeli na zabezpečenie Bôrikovských hodov – dňa rodiny konkrétne na mäso na guláš a prenájom atrakcie pre deti a hostí tejto akcie. Na skvalitnenie služiebsme za sumu **140,00 €** zakúpili terapeutickú bábiku. Na pohostenie a kvety pre jubilujúcich klientov OZ vyčlenilo sumu **24,68 €**.



Celkovo naše OZ prispelo k skvalitneniu života klientov CSS – Bôrik v zmysle stanov v sume **1156,19 €.**

Príspevky z 2% daní boli v celkovej sume  **1573,40 €** a príspevky od obcí Pravenec a Nitrianske Rudno spolu vo výške **140,00 €**.

 V mene klientov CSS – Bôrik ďakujeme všetkým členom, nečlenom a prispievateľom za prácu, ktorú v uplynulom roku vykonali k skvalitneniu života v našom zariadení a tešíme sa ďalšiu spoluprácu.

 Spracovala: Lenka Hiščárová